Zidine u Stonu
Zidine u Stonu su odbrambeni zidovi, jedan od najvećih srednjovjekovnih fortifikacijsko-urbanističkih pothvata i drugi po veličini u Evropi. Dugačke su 5,5 kilometara i povezuju Ston s Malim Stonom. Počinju utvrdom Veliki kaštion, a završavaju Korunom. Poznato je i utvrđenje Bartolomeo. Izgrađeni su u 14. vijeku. Do 2004. bili su zapušteni i neodržavan, a tada počinje obnova.